**Λεξιλογικές ασκήσεις**

**στη Θεματική Ενότητα 1**

1. Υπεκφυγή – εγχειρίδιο – άβατον – εισιτήριο – ανακωχή – προσπορίζομαι – εντοπιότητα – ιστοριοδίφης – απόγνωση – φρενήρης: για κάθε μία από τις λέξεις αυτές να βρείτε μία ετυμολογικώς συγγενή μέσα από το πρωτότυπο κείμενο. **ΔΕ 1**
2. Εδίωκον – πρόχειρα: να γράψετε μία περίοδο λόγου στη νέα ελληνική γλώσσα με κάθε μία από τις δύο αυτές λέξεις. Στην περίοδο λόγου που θα γράψετε να χρησιμοποιείτε κάθε λέξη με σημασία διαφορετική από αυτήν του αρχαίου κειμένου. **ΔΕ 1**
3. Βίος / ζωή: ποια από τις δύο έννοιες είναι η έννοια γένους για την άλλη; Γράψτε μία περίοδο λόγου στη νέα ελληνική ώστε να φαίνεται η διαφορά! **ΔΕ 2**
4. Ποια η διαφορά ανάμεσα στη λέξη «Επιστήμη» σήμερα και την ίδια λέξη «επιστήμη» στην αρχαιότητα; Προσδιορίστε τη διαφορά αυτή: α)λεξιλογικά β)με κατάλληλο παράδειγμα. **ΔΕ 2**
5. Πολιτεύομαι: να γράψετε μία περίοδο λόγου στη νέα ελληνική, στην οποία να χρησιμοποιείτε το δοθέν ρήμα με σημασία διαφορετική από αυτήν του αρχαίου κειμένου. **ΔΕ 2**
6. Συνέλευση – νερόμυλος – ευγονική – απόντες – συγχαρητήρια – βιαιοπραγία – απόρρητος – άσχετος – εξουθένωση – φρουραρχείο: για κάθε μία από τις λέξεις αυτές να βρείτε μία ετυμολογικώς συγγενή μέσα από το πρωτότυπο κείμενο. **ΔΕ 3**